*Mivel pedig Jézus magától is tudta, hogy ezért zúgolódnak tanítványai, így szólt hozzájuk: „Ez megbotránkoztat titeket?* (Jn 6,61)

Felháborodás a mondottak miatt. Jézus tudja ezt. Akkor miért mondta? Jézus célja nem a felháborodás elkerülése, hanem a színtiszta igazság közvetítése. Ha a felháborodást akarta volna elkerülni, akkor mondanivalójával az emberek kedvét keresi. Csakhogy Ő azért jött, hogy az Atya akaratát töltse be. Ehhez élete minden percében ragaszkodott.

Emberek kedvét keresni lehet, de elég viszontagságos vállalkozás. Hisz a hangulat, az elvárás gyorsan és gyökeresen változhat. A változást követni nehéz!

Az Atya változatlan. Ha az Ő tervében vagy, nem kell ide-oda csapongva követned Őt. Egy a fontos: higgy abban, akit Ő elküldött (Jn 6,29), azaz Jézusban. Akkor Istennek tetsző dolgot teszel! *Vadon Gyula*